# **DECIZIA ETAPEI DE ÎNCADRARE**

## Nr. din 19.07.2019.

## 

Ca urmare a solicitării de emitere a acordului de mediu adresate de **CSÍKI MALÁTA GYÁR S.R.L.**, cu sediul în com. Sânsimion nr.575, jud. Harghita, înregistrată la APM Harghita cu nr.418/18.01.2019,completată la nr.6102/01.07.2019, completată la nr.6942/18.07.2019, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de **16.07.2019**, că proiectul **„Construire fabrică de malţ şi utilităţile necesare şi extindere staţie de epurare”** propus a fi amplasat în jud. Harghita, com. Sânsimion nr.575

- **nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 7 lit. d) şi pct 11 lit.c) coroborat cu pct.13 lit.a);

b) Justificarea potrivit criteriilor prevăzute în anexa nr. 3;

**1. Caracteristicile proiectului**

***a) dimensiunea și concepția întregului proiect:***

Proiectul prevede realizarea unei fabrici de malţ adiacent fabricii de bere existente, cu o capacitate de producţie 8400 tone malţ/an ,121 şarje/an- 69 tone/şarjă, respectiv 23 t malţ/zi.

**Suprafaţa totală a amplasamentului** este de St = 15432 mp, din care

**S1:** 14768 mp- pentru realizarea fabricii de malţ cu:

- suprafaţa construită: 2862,61 mp

- suprafaţa desfăşurată: 5201,97 mp

- suprafaţă asfaltată: 4175,00 mp

- suprafaţă platformă betonată: 1379,00 mp

- suprafaţă spaţii verzi: 6321,00 mp

**S2**= 664 mp – pentru extinderea staţiei de epurare a S.C. LIXID PROIECT SRL

**Pentru realizarea tehnologiei de fabricare a malţului** în cadrul amplasamentului, proiectul prevede:

* construirea următoarelor corpuri de clădiri:

**Corp C1** cu regim de înălţime P, P+2 ( parţial) cu Sc = 1499 mp în care se va realiza faza de malţificare a orzului de calitate superioară ( în afara operaţiei de curăţare de radicele) cuprinzând spaţii tehnologice şi spaţii auxiliare pentru personal care deserveşte întregul proces de fabricaţie

**corp C2** cu regim de înălţime S+P+9 E cu Sc= 261,9 mp în care se va realiza faza de condiţionare a orzului, respectiv operaţia de curăţare a malţului uscat

Lângă corpul C2 sunt prevăzute:

- 6 buc. silozuri cilindrice prefabricate cu diametru D = 10,95 m şi H =21,86 m, cu capacitate de depozitare 1000 tone/siloz pentru orzul de calitate superioară rezultat din faza de condiţionare a orzului ( S1), capacitatea totală de stocare fiind 6000 tone orz de calitate superioară

- 3 buc. silozuri cilindrice prefabricate cu diametru D = 10,95 m şi H =24,38 m, cu capacitate de depozitare/maturare 800 tone malţ finit/siloz ( S2)

- 3 buc. silozuri cilindrice prefabricate cu diametru D = 6,39 m şi H =23,395 m, cu capacitate de depozitare/maturare 200 tone malţ finit/siloz ( S3),

Capacitatea totală de depozitare, maturare a malţurilor clasice ( malţ blond, malţ brun) este 3000 tone.

**corp C3** cu regim de înălţime P cu Sc= 106,7mp, în care se va realiza depozitarea tipurilor speciale de malţ ambalate în saci de mase plastice, aşezate pe paleţi de lemn

**clădire C4-** cabina de poartă

* **realizarea reţelei interioare de apă potabilă şi de apă uzată**
* **extinderea staţiei de epurare a fabricii de bere** aparţinând S.C. LIXID PROIECT SRL cu un bioreactor SBR cu capacitatea hidraulică 875 mc pentru acceptarea şi epurarea debitelor de apă uzată rezultate şi de la fabricarea malţului împreună cu debitele de apă uzate de la fabrica de bere şi de la S.C. PITYOKA GYÁR SRL.

**Fluxul tehnologic cuprinde următoarele faze:**

***Condiţionarea orzului*** cuprinde operaţiile de precurãţare, curãţare, sortare şi maturare.

***Malţificarea orzului*** cuprinde urmãtoarele operaţii: cântãrire, înmuiere, germinare, uscare, curãţare de radicele şi maturarea malţului,după caz prăjirea malţului

**Utilităţile:**

-Alimentarea cu apă potabilă în scop menajer, tehnologic și pentru stins incendii se va realiza din puțul forat existent P6 (cu coordonatele STEREO ‘70: X: 529668,870; Y: 568671,590), cu adâncime H = 62,5 m, cu capacitate Q=16 l/s, având capacitatea instalată Qi=10 l/s și care se va folosi în comun cu LIXID PROIECT SRL şi cu S.C. PITYÓKA GYÁR S.R.L.

-Apele uzate menajere și apele uzate tehnologice rezultate în cadrul amplasamentului vor fi colectate prin rețeaua de canalizare din PVC-KG ( cele menajere), şi din PEHD ( cele tehnologice) și vor fi trimise în bazinul pufer cu capacitate de V = 130 mc al staţiei de epurare în funcţiune a fabricii de bere.

Epurarea apelor uzate menajere şi tehnologice se va realiza la staţia de epurare mecano- biologică cu nămol activ a fabricii de bere în funcţiune, aparţinând S.C. LIXID PROIECT SRL.

În cadrul proiectului prevăd următoarele modificări:

- extinderea epurării biologice cu un bioreactor tip SBR cu capacitate hidraulică de 875 mc

- extinderea patului de nisip la post epurare efluent cu o suprafaţă de 50% faţă de cea existentă al fabricii de bere cu spălarea periodică cu apă şi recircularea apei de spălare în bazin de egalizare.

Apele uzate epurate vor fi evacuate prin conducta de canalizare existentă a fabricii de bere având ca emisar pârâul Kapolna, în râul Olt.

**-**Energia termică necesară: 5510 kW în scop tehnologic şi 372 kW pentru încălzire spaţii

A**erul cald**- necesar în operaţia de uscare a produsului intermediar: malţ verde- se asigură cu ajutorul unui arzător de gaz natural. Puterea termică nominală a instalaţiei de ardere va fi: **5400 kW**.

Energia termică la fabricarea malţurilor speciale şi a orzului prăjit : se asigură în instalaţii speciale prin arderea gazului natural. Puterea termică nominală a instalaţiei de prăjire este **110 kW**, iar consumul de gaz natural va fi: 10,62 mcN/h

Energia termică necesară pentru încălzirea spaţiilor de birou şi de producţie va fi asigurat de 1 cazan cu puterea termică de 372 kW, amplasat în CT proprie .Combustibilul utilizat: gaz natural.

-Energia electrică necesară: va fi asigurată din rețeaua existentă în zonă prin intermediul unui transformator cu 1000 kVA.

* **Organizarea de șantier va fi desfășurată integral în interiorul amplasamentului.**

***b) cumularea cu alte proiecte existente și/sau aprobate:*** Proiectul este în relaţie cu proiectul DEMOLARE CLĂDIRILOR A FOSTEI FABRICI DE SPIRT ŞI AMIDON ( C30, C31, C32, C33, C34, C35, C36, C37, C38, C39),titularul proiectului fiind SC LIXID PROIECT SRL , reglementat prin Clasarea notificării emisă de APM Harghita cu nr. 5391/18.06.2019, prin care vor fi asigurate terenurile necesare pentru realizarea acestui proiect;

***c) utilizarea resurselor naturale, în special a solului, a terenurilor, a apei și a biodiversității****:*

*Utilizarea apei*

Apa potabilă necesare în scop igienico-sanitar şi tehnologic va fi preluată din puțul forat existent P6 (cu coordonatele STEREO ‘70: X: 529668,870; Y: 568671,590), cu adâncime H = 62,5 m, cu capacitate Q=16 l/s, având capacitatea instalată Qi=10 l/s și care se va folosi în comun cu LIXID PROIECT SRL şi cu S.C. PITYÓKA GYÁR S.R.L.

***d) producţia de deşeuri:***

În faza de construcţie pot fi generate următoarele tipuri de deşeuri:

* deşeuri municipale amestecate: cod 20 03 01: cca. 130 kg/lună ( de la 30 persoane)
* deşeurile de construcţii rezultate în perioada de construcţie vor fi colectate în sistem selectiv şi transportate de pe amplasament de către o firmă specializată

În faza de operare la nivelul fabricii de malţ:

* materii care sunt improprii pentru consum ori procesare – cod 02 03 04, - în cantități variabile , conform evidenţei HG 856/2002, praful reţinut de ciclon şi filtre de saci
* ambalaje de materiale plastic- cod 15 01 02 - în cantități variabile , conform evidenţei HG 856/2002
* deşeuri de ambalajele de la materiale dezinfectante - 15 01 10\*- în cantități variabile , conform evidenţei HG 856/2002
* nămoluri rezultate din epurarea biologică a apelor reziduale industriale, altele decât cele specificate la 19 08 11- cod 19 08 12 - în cantități variabile , conform evidenţei HG 856/2002, ţinută de S.C. LIXID PROJECT SRL, operatorul staţiei de epurare care va accepta şi va trata apele uzate rezultate de la fabrica de malţ împreună cu apele uzate de la fabrica de bere.
* deşeuri municipale amestecate de la angajaţi: cod 20 03 01- cca. 87 kg/lună

Deșeurile municipale colectate în amestec, precum și deșeurile de ambalaje colectate selectiv, inclusiv materii care sunt improprii pentru consum ori procesare – cod 02 03 37

şi nămoluri rezultate din epurarea biologică a apelor reziduale industriale, altele decât cele specificate la 19 08 11- cod 19 08 12 – vor fi predate în bază de contract la ECO CSIK SRL în scopul tratării. În cazul nămolurilor rezultate din epurarea biologică a apelor reziduale industriale, altele decât cele specificate la 19 08 11- cod 19 08 12 predarea vor fi/este efectuată de S.C. LIXID PROJECT SRL, operatorul staţiei de epuare

***e) poluarea și alte efecte nocive***:

***1.emisii în aer****-*

**În faza de construcţie** există următoarele activităţi care au asociate **surse de emisii** liniare:

- funcţionarea utilajelor şi echipamentelor mobile motorizate*;*

- traficul autovehiculelor în amplasamentul şantierului

**În perioada de operare:**

-din procesul de condiţionare a orzului şi de degerminare a malţului uscat: *pulberi, , CO2*

-din procesele de malţificare a orzului: *pulberi total în suspensie (TSP), PM10, PM2,5, CO, NOx, NMVOC, SO2, NH3*

- din activitatea de colectare, epurare, stocare ape uzate: *metan, dioxid de carbon, COVnm şi NH3*

- de la instalații de ardere :*pulberi total în suspensie (TSP), PM10, PM2,5, CO, NOx, NMVOC, SO2, NH3*

- din activitatea de transport rutier: *CO, NOx, NMVOC, CH4, N2O, NH3, PM2*,5 *CO2, SO2, plumb,cadmiu, crom, nichel, seleniu, zinc (metale grele din carburant), POPs*

**Sisteme de reducere a emisiilor** :

-din procesul de condiţionare a orzului, de degerminare a malţului uscat**:** echiparea cu ventilatoare de aerisire , cu filtre a silozurilor de stocare a malţului, asigurarea etanșării utilajelor, eliminarea tuturor posibilităților de împrăștiere a materiilor prime și materialelor pulverulente pe sol, căi de acces, platforme

Sistemul de separare a pulberilor de la instalaţiile de curăţare a orzului şi de la instalaţiile de degerminare a malţului uscat ( clădirea C2) este alcătuit: dintr-un ciclon cu capacitate de separare pentru un debit de aer de 212 m3/h, şi conducta de golire pentru praful depus cu D= 200 mm, şi din filtre cu saci .

- din procesul de malţificare a orzului ( clădire C1):

-coş de dispersie a gazelor de ardere utilizat la producerea agentului de uscare – aerul cald- cu H =7,9 m.

-instalaţia de post ardere, în care substanțele organice volatile ( COVnm) din gaze la prăjirea malţului se oxidează la bioxid de carbon și vapori de apă

- de la instalații de ardere

-coș de dispersie având caracteristici geometrice: H1=6,30 m și D1=0,40 m pentru evacuarea/dispersia gazelor de ardere de la cazanul cu putere termică nominală P1=372 kW ( C.T. clădire C1), care utilizează drept combustibil gaz natural.

***2. emisii în apă:****-în faza de construire* -. Se pot produce pierderi accidentale de materiale, combustibili, uleiuri din maşinile şi utilajele de construire. Manevrarea defectuoasă a autovehiculelor care transportă diverse tipuri de materiale sau a utilajelor în apropierea căminelor de apă pluvială pot conduce la producerea unor deversări accidentale în acestea.La executia lucrării se vor evita scurgerile de produse petroliere din masinile si utilajele specifice santierului. În cazul producerii unor incidente de acest fel, se vor utiliza materiale absorbante,substanţe neutralizante;

*-în timpul exploatării* sursele de emisii în apă sunt:

**-** apele uzate menajerecolectate prin rețeaua de canalizare menajeră interioară ce se va realiza din conducte PVC-KG.

**- apele uzate tehnologice** rezultate din procesul de fabricare a malţului precum şi din fazele conexe ( tratarea apei potabile) - compușii caracteristici ai acestor ape sunt*: materii în suspensie*, *substanțe organice ,azot total, fosfor total şi detergenţi sintetici.*

Reţeaua interioară de canalizare se va realiza din conducte PVC – KG pentru ape uzate menajere, cu racorduri etanşe, şi din conducte de PEHD sub presiune pentru apa uzată tehnologică, fără posibilitatea exfiltraţiilor de apă uzată în pânza freatică. Apele uzate colectate vor fi trimise în bazinul pufer cu capacitate de V = 130 mc al staţiei de epurare în funcţiune a fabricii de bere, aparţinând S.C. LIXID PROJECT SRL

***3.emisii în sol****:- în faza de construire* surse de poluare a solului pot rezultadin circulația utilajelor grele și a mijloacelor de transport, organizările de șantier, defecțiuni tehnice ale utilajelor, scurgeri de combustibil.

*-în timpul exploatării :-* Sursele posibile de poluare pentru sol, subsol şi ape freatice în faza de operare pot constitui managementul necorespunzător al substanţelor periculoase utilizate la dezinfecţia şi dezinsecţia, deratizarea spaţiilor de către operatorul prestator de serviciu în acest domeniu , eventualele pierderi de apă uzată din conductele reţelei de canalizare, de la componentele stației de epurare extinsă a fabricii de bere ,

Având în vedere că suprafață exterioară de S=4175,00 + 1379,00 = 5 554 mp aferent căilor de acces, parcării, platformelor va fi impermeabilizată( asfaltată şi betonată ), rețeaua de canalizare interioară va fi realizată din conducte PVC – KG cu racorduri etanşe ,nămolul deshidratat este/va fi stocat în cadrul stației de epurare în containere adecvate se va evita poluarea solului, subsolului și apei freatice

***4.zgomot****:-**în faza de construire -*sursa principală de zgomot şi vibraţii este reprezentată de circulaţia mijloacelor de transport şi a utilajelor de construcţie*.*

|  |
| --- |
| *-în faza de exploatare-*sursa principală de zgomot este reprezentată detransportul și descărcarea orzului în procesul de fabricaţie , respectiv încărcarea și transportul produselor/subproduselor/produselor intermediare rezultate din activitate,respectiv ale deșeurilor generate  *Amenajările şi dotările pentru protecţia împotriva zgomotului şi vibraţiilor* |

-aplicarea unor măsuri de management adecvat în perioada de construcţie

-Ciclonul şi filtrele cu saci ( clădirea C2) vor fi echipate cu amortizoare de zgomot

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:***

Din procesul de respiraţie a orzului, rezultă CO2, viteza căruia depinde în special de umiditatea orzului şi de temperatura depozitării.

Silozurile de depozitaree orzului de calitate superioară sunt echipate cu ventilatoare de aerisire cu un debit de aer de 133 m3/minut la o presiune de 1430 Pa şi cu termometre de rezistență, iar la operaţia de înmuiere se va aplica un procedeu adecvat cu alegerea pauzei de oxygen- prin urmare proiectul nu contribuie la modificarea semnificativă a emisiei de CO2.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):*

Prin debitele de poluanți evacuate în aer de la fabrica de malţ în urma proiectului propus nivelul acestora în aerul înconjurător la teritoriile protejate ( zone de locuit) nu va depăși valorile limită /concentrațiile maxime admisibile în aerul ambiental al teritoriilor protejate, cu respectarea perimetrului de protecție sanitară stabilit prin *Referat de evaluare a impactului activităţilor care se vor desfăşura la obiectivul de investiţie " " Construire fabrică de malţ şi utilităţi necesare şi extindere staţie de epurare situate în Sânsimion , nr. 575, judeţul Harghita"* asupra confortului şi sănătăţii populaţiei din zonă cu nr. 1968/25.04.2019., elaborat de Institutul Naţional de Sănătate Publică, Centrul Regional de Sănătate Publică Iaşi,. Prin urmare proiectul nu generează un impact potențial asupra condițiilor de viață ale locuitorilor.

1. **Amplasarea proiectului**

**a) utilizarea actuală și aprobată a terenului:** : Terenul pentru realizarea proiectului (S =15432 mp) este situat în intravilanul localităţii Sânsimion, zona industrial, care are categoria de folosinţă intravilan cu funcţiuni- *construcţii industriale şi edilitare .*

**b) bogăția, disponibilitatea, calitatea și capacitatea de regenerare relativă ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică:

-Cea mai apropiată arie naturale protejată : aria de protecţie specială avifaunistică ROSPA 0034 *Depresiunea şi Munţii Ciucului* se situează la o distanţă de cca. 630 m de la cea mai apropiată componentă a proiectului.

-Amplasamentul proiectului se situează în perimetrul de protecţie hidrogeologică a zăcământului hidromineral *Fişag*, judeţul Harghita, zăcământ aflat în concesiune la S.C. APEMIN TUŞNAD S.A.,care are Licenţa de exploatare nr. 15167/2012.

În acest sens a fost solicitat avizul din partea Agenţiei Naţionale pentru Resurse Minerale, autoritatea competentă în domeniu.

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: Potrivit Repertoriului Arheologic Național al Romaniei, cel mai apropiat sit arheologic faţă de amplasament este situl *Posibila aşezare preistorică de la Sânsimion*, care nu va fi afectat de proiect*.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică:*locală, pe teritoriul administrativ al comunei Sânsimion

*- numărul persoanelor afectate:* prin realizarea proiectului nu vor fi persoane afectate negativ.

b) natura impactului: *impact negativ nesemnificativ*.

c) natura transfrontieră a impactului: *nu este cazul.*

d) intensitatea și complexitatea impactului: *-mică*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul*.

h) posibilitatea de reducere efectivă a impactului:

În fază de construcție -prin inspecţii tehnice periodice ale utilajelor, mijloacelor de transport folosite

În fază de funcționare - prin verificarea periodică a instalațiilor de ardere, monitorizarea emisiilor de pulberi ( TSP, PM10, PM2,5) ,monitorizarea emisiilor de mirosuri- în cazurile în care s-au dovedit neplăceri cauzate de mirosuri la nivelul receptorilor sensibili ( reclamaţii, sesizări în acest sens) ,determinarea indicatorilor de calitate ai apelor uzate epurate evacuate, ţinerea evidenţei gestionării deșeurilor conform Anexei nr.1 din HG nr.856/2002 și intervenirea imediată în procese în cazul constatării unor depășiri față de reglementările în vigoare.

**II. Motivele pe baza cărora s-a stabilit neefectuarea evaluării adecvate sunt următoarele: :**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**III Motivele pe baza cărora s-a stabilit neefectuarea evaluării impactului asupra corpurilor de apă**

S-a emis pentru acest proiect Avizul de gospodărire a apelor nr.13/08.05.2019 de către ABA Olt, SGA Harghita

**Condiţiile de realizare a proiectului:**

a.Resspectarea prevederilor Avizului de Gospodărire a Apelor nr.13/08.05.2019 emis de ABA Olt, SGA Harghita și a Avizului emis de ANRM

b.Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor de construire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

c. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

d. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

e. În cazul utilizării unei instalații de ardere cu putere nominală mai mare de 5 MW, ale căror produse gazoase rezultate în urma arderii nu vor fi utilizate pentru încălzire directă, (uscarea obiectelor ori a materialelor sau orice alt tratament aplicată acestora) se va considera instalație de ardere nouă în conformitate cu art.3 pct.7 al Legii nr.188/2018 *privind limitarea emisiilor în aer ale anumitor poluanţi proveniţi de la instalaţii medii de ardere* și va respecta procedura de înregistrare în conformitate cu art.7 respectiv valorile de emisie a gazelor de ardere prevăzute în anexa nr.2 partea a 2-a a Legii nr.188/2018

f. La finalizarea investiţiei și înaintea punerii în funcțiune conform Ordinului M.M.D.D. nr.1798 din 2007 cu modificările şi completările ulterioare, aveţi obligaţia de a solicita şi de a obţine autorizaţie de mediu.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**p.ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. BOTH Enikő Tőke Laura